钦定古今图书集成/明伦汇编/氏族典/第061卷 > 《廖用贤尚友录》 > 余志
## 钦定古今图书集成/明伦汇编/氏族典/第061卷 > 《廖用贤尚友录》 > 余志

按《建宁县志》，“志字志学，隆之子也。以贡入太学，中南
畿乡荐，登天顺甲申进士，授刑部主政。奉审决宣府
等处重狱，皆平允得情，归陈《备边》十二策。志性豪迈与时弗合。间有谮之于上者，上置不问，志乞置对辨
白，上亲为质问，具得实，乃斥谮言者，并出志通判广
州，既莅任，清出绝户田，以安置流民。升石阡知府，致”
仕归。笑咏林谷。有《桥门》《秋台》等集，藏于家。